ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
29 ก.ค. 2558

สรุปตลาดภาคเช้า
ตลาดภาคเช้า เปิดตลาดมา SET มีการ Rebound ในทิศทางเดียวกับตลาดหุ้นในต่างประเทศ แต่เนื่องจากยังขาดปัจจัยบวกใหม่เข้ามากระตุ้น รวมทั้งยังคงมีความกังวลเรื่องเศรษฐกิจในประเทศกดดันอยู่ ทำให้มีแรงขายหุ้นในกลุ่มแบงก์ใหญ่ (SCB, KBANK, BBL) ออกมาต่อเนื่อง กดดันให้ปิดตลาดภาคเช้าดัชนีเปลี่ยนแปลง -6.79 จุด มาที่ระดับ 1,401.28 จุด ด้วยมูลค่าการซื้อขายที่ระดับ 1.57 หมื่นล้านบาท
แนวโน้ม ภาคบ่าย
เนื่องจากในวันพรุ่งนี้จะมีวันหยุดคั่น ทำให้แรงซื้อและปริมาณการซื้อขายในวันนี้น่าจะเบาบาง ประกอบกับนักลงทุนยังคงชะลอการลงทุน เพื่อรอฟังผลการประชุม FOMC ที่จะออกมาในคืนนี้ ดังนั้นเราคาดว่าตลาดหุ้นในช่วงบ่ายจะแกว่งตัวในกรอบแคบ หากสามารถยืนเหนือแนวรับ 1,400 จุดได้ และยังคงแนะนำหุ้นที่ให้อัตราปันผลสูง ราว 6-7%ต่อปี อย่าง INTUCH, TVO, SIRI
 
วิเคราะห์ทางเทคนิค
BSBM   ราคาปิด 1.05 บาท
แนวรับ 1.02 บาท  แนวต้าน 1.13 บาท
แนว cut loss หากใกล้จะหลุด 0.99 บาท
กราฟ BSBM ใช้พิจารณาราย 120 นาที เห็นแท่งเทียนกระชากตัวแบบ Tower และ RSI ก็กระชากตัวตามขึ้นมาส่งสัญญาณแบบ Technical rebound  ส่วนทรงของกราฟจะดีดขึ้นไปเป็น V-shape หรือไม่นั้นสามารถคาดการณ์เช่นนั้นได้  แต่ประเมินดูการเคลื่อนไหวน่าจะหวือหวา รวดเร็ว และจะเหมาะกับการเก็งกำไรรอบสั้น  ขอได้เปรียบอีกอันก็คือ Book value สูง 1.6 บาท ทำให้หุ้นตัวนี้ยังคงมี Story เก็งกำไร
 
เด็กแนว
ภาพรวมของ SET กดดันหนักขึ้นเรื่อยๆ  เนื่องจากเราไม่เห็นแรงซื้อที่นัยยะสำคัญ  แต่เห็นแรงขายเกิดขึ้นเมื่อ SET   rebound ทุกครั้ง  ถ้าว่ากันที่ปัจจัยก็ยังไม่เห็นอะไรที่เป็นชิ้นเป็นอันในการผลักดันให้หุ้นดีดตัวกลับ   ล่าสุด  รมว.คลังจะเสนอแผนกระตุ้นเศรษฐกิจ 6 มาตรการเพื่อกระชาก GDP ให้เหนือ 3%  ซึ่งดูแล้วอาจจะกระตุ้นชีพจรหุ้นได้ แต่คนไข้นอน ICU มาหลายเดือนไม่น่าจะทำให้ฟื้นตัวขึ้นมาเดินได้ในวันเดียวแน่   หากมอง SET โดยอิงเทคนิคก็ต้องยอมรับว่าตอนนี้หันไปมองกราฟ month แล้ว  เพราะเห็นแนวการฟอร์มตัวที่ชัดเจนมากเป็นรูปถ้วยคว่ำ ที่มีแนว support ระดับ 1,375 จุด  และ1,260 จุด  อาจะลงไม่ถึง หรืออาจะเด้งขึ้นไปเลยก็ได้ในวันนี้ แต่นี่แค่เป็นการแสดงภาพให้เห็นว่า
ถ้าทฤษฏีมันเกิดขึ้นจริงจะน่ากลัวขนาดไหน    วันนี้ SET พยามประคองตัวระดับ 1,400 จุดให้ได้   แต่ด้วยโวลุ่มตลาดที่ค่อนข้างน้อย และการเหวี่ยงตัวของ SET แบบอ่อนแรงทำให้มองว่าตลาดน่าจะซึมต่อไปนะ  ขอให้ปรับกลยุทธ์ให้ดี   ไม่ต้องหาเหตุ  ไม่ต้องหาผล  ไม่ต้องเถียงกันว่าจะลงไปตรงไหน ตั้งรับตรงไหน  ถัวตรงไหน  แต่ตอนนี้ปรับพอร์ทให้เบาๆ ไว้ รอรอบกลับมาค่อยกลับมาเก็บหุ้นน่าจะดีกว่า